 OBRAZLOŽENJE

Zakonom o komunalnom gospodarstvu (NN 68/18, 110/18, 32/20,145/24) i Odlukom o komunalnoj naknadi Grada Omiša (Službeni glasnik Grada Omiša broj 8/18, 3/19, 4/19, 5/19, 01/23) utvrđeno je da se iznos komunalne naknade po m2 izračunava kao umnožak koeficijenta zone, koeficijenta namjene i vrijednosti boda komunalne naknade.

Odlukom o vrijednosti boda komunalne naknade iz Službenog glasnika od 29.11.2018. godine utvrđena je vrijednost boda u iznosu od 4,20 kn po m2 korisne površine, a temeljem Zakon o uvođenju eura kao službene valute u Republici Hrvatskoj (NN NN 57/22, 88/22) od 1.1.2023., preračunavanjem kuna u EUR, vrijednost boda iznosi 0,56 EUR po m2 korisne površine.

U razdoblju od 29.11.2018. godine do danas Grad Omiš je izvršio značajna ulaganja u izgradnju i održavanje komunalne infrastrukture te temeljem navedenog i radi činjenice da je u proteklom razdoblju zabilježen veliki porast troškova materijala, energenata i radne snage koji su povezani s održavanjem komunalne infrastrukture, bez povećanja iznosa komunalne naknade nije moguće održavati postojeću niti graditi novu komunalnu infrastrukturu.

Predloženim povećanjem vrijednosti boda komunalne naknade sa 5,6 EUR po m2 na 8,4 EUR po m2, Grad Omiš još uvijek ostaje na popisu gradova u Republici Hrvatskoj sa vrijednošću boda ispod 1,00 EUR-a po m2.

Kao primjer u tablici ispod navodimo vrijednosti boda komunalne naknade u nekim gradovima:

	Grad/općina
	Vrijednost boda komunalne naknade u EUR/m2

	Trogir
	1,00

	Solin
	3,50

	Makarska
	1,17

	Klis
	1,077

	Kaštela
	1,52

	Biograd
	1,30

	Split
	2,00


Radi preglednijeg uvida u promjene visine komunalne naknade, u tablici se navodi visina komunalne naknade na primjeru stambenog objekta površine cca 80 m2 u različitim zonama: 
	ZONA*
	Površina stambenog objekta
	Godišnji iznos komunlane nakande 
	Mjesečni iznos kom.nak.
	Novi godišnji iznos
	Novi mjesečni iznos

	I
	80,00

	44,80
	3,73
	67,20
	5,60

	II
	80,00

	40,00
	3,33
	60,48
	5,04

	III
	80,00

	31,20
	2,60
	47,04
	3,92

	IV
	80,00

	22,40
	1,86
	33,60
	2,80


I zona: naselje grada Omiša u granicama PPU-a Omiša osim naselja Ravnice i Nemira
II zona: priobalno područje grada Omiša i to:Pisak, Marušići, Mimice, Medići, Lokva Rogoznica, Ivašnjak, Ruskamen, Zavode, Stanići, Zakučac, Ravnice, Vrisovci, Nemira te naselja Borak

III zona: Gata, Tugare, Nsklice, Čišla, Ostrvica, Zvečanje, Smolonje, Kostanje, Podgrađe, Kučiće, Svinišće, Podašpilje, Seoca, Slime, stara naselja Lokva Rogoznica i Čelina, Blato n/C

IV zona: Dubrava, Srijane, Dolac Donji, Trnbusi, Pitišići, Dolac Gornji, Nova Sela 
                                                                                                                GRADONAČELNIK

